Tivia

Tivia ry , tyyliteltynä TIVIA ry, on valtakunnallinen, riippumaton tietotekniikka-alalla toimivien yhdistysten yhteistyöjärjestö. Yhdistyksen toimitilat sijaitsevat Espoossa ja sillä on tutkimus-, koulutus- sekä tiedotustoimintaa. Se toimi aiemmin nimellä Tietotekniikan liitto ry, TTL, mutta vaihtoi nimensä muotoon Tieto- ja viestintätekniikan ammattilaiset TIVIA ry vuodesta 2014. Vuoden 2022 lopulla liitto lyhensi nimensä nykyiseen muotoon TIVIA ry:ksi. Vuonna 2022 liitolla oli noin 7 000 henkilöjäsentä ja noin 300 yritys- ja organisaatiojäsentä.

TIVIA haluaa tehdä tunnetuksi suomalaista IT-alan osaamista ja tarjota jäsenilleen mahdollisuuden osaamisen kehittämiseen, verkostumiseen, palveluiden esittelyyn, laaja-alaiseen vuorovaikutuksen huippuosaajien kanssa, ja vaihtaa tietoa myös kansainvälisesti. TIVIA edustaa Suomea tietotekniikka-alan kansainvälisissä järjestöissä IFIP:ssä (International Federation for Information Processing]) ja CEPIS:ssä (The Council of European Professional Informatics Societies).

Liitolla on alueellisia jäsenyhdistyksiä, valtakunnallisia teemayhdistyksiä sekä opiskelijayhdistyksiä .

Organisaatioon kuuluu TIVIA ry:n lisäksi TIVIA Infuture Oy, jonka kautta TIVIA toteuttaa liiketoimintaansa, johon kuuluvat mm. koulutustapahtumien järjestäminen, IT Insider -nettijulkaisun kustantaminen ja IT2018-sopimusehtojen myynti, ja Tietotekniikan tutkimussäätiö, jonka tarkoituksena on edistää ja tukea Suomea palvelevaa tietotekniikkaa koskevaa ja siihen liittyvää koulutus- ja neuvontatoimintaa, jonka tavoitteena on taloudelliset ja inhimilliset näkökohdat huomioonottava tietotekniikan mahdollisimman tehokas hyväksikäyttö. Säätiö jakaa vuosittain Väitöskirjapalkinnon sekä avustaa suomalaisten alan tutkijoiden osallistumista kansainväliseen yhteistyöhön.

Historia
Suomen reikäkorttiyhdistys perustettiin 26. marraskuuta 1953. Se muutti nimensä syksyllä 1960 Tietokoneyhdistykseksi. Vuoden 1971 lopussa Tietokoneyhdistyksen toiminta siirrettiin perustetulle Tietojenkäsittelyliitolle, jonka jäseniä olivat jäsenyhdistykset, joita aluksi oli kuusi. Tietojenkäsittelyliiton rinnalle perustettiin Tietotekniikan liitto 25.5.1983, jolloin Tietojenkäsittelyliitto keskittyi vuodesta 1984 alkaen julkaisu- ja kurssitoimintaan. Liittojen toiminta yhdistettiin vuonna 1986 Tietotekniikan liitoksi, joskin Tietojenkäsittelyliiton varat ja omaisuus vasta 27.9.1990. Tietotekniikan liitto uudisti ilmettään ja nimeään vuoden 2014 alussa jatkaen toimintaansa nimellä Tieto- ja viestintätekniikan ammattilaiset TIVIA ry Lyhennetty nimi TIVIA ry rekisteröitiin 29.11.2022.

Jäsenyhdistykset
TIVIAan kuuluu yhteensä 28 jäsenyhdistystä. 

 Alueelliset yhdistykset 
Etelä-Saimaan Tietojenkäsittely-yhdistys ry
Imatran Tietojenkäsittely-yhdistys ry
Kanta-Hämeen Tietotekniikkayhdistys ry
Lahden Tietojenkäsittely-yhdistys ry
Mikkelin Tietotekniikkayhdistys ry
Pirkanmaan Tietojenkäsittely-yhdistys ry
TIVIA Pohjois-Karjala ry
Satakunnan Tietojenkäsittely-yhdistys ry
TIVIA Savo ry
TIVIA Keski-Suomi ry
TIVIA Kymenlaakso ry
TIVIA Lappi ry
TIVIA Pohjanmaa ry
TIVIA Oulu ry
TIVIA Uusimaa ry (ent. HETKY)
Varsinais-Suomen Tietojenkäsittely-yhdistys ry

Teemayhdistykset (toimivat valtakunnallisesti)
DAMA Finland ry
Finnish Software Testing Board
ICT Leaders Finland ry
IT-kouluttajat ry
PC-käyttäjät ry
Suomen Internet-yhdistys ry
Systeemityöyhdistys SYTYKE ry
Tietojenkäsittelytieteen Seura ry
Tietoturva ry

Opiskelijayhdistykset
Asteriski ry (Turun yliopisto)
Blanko ry (Oulun yliopisto)
Tietotekniikan opiskelijoiden liitto ry (valtakunnallinen)

 Tutkimukset 
TIVIA tekee tutkimuksia sekä yksin että eri yhteistyökumppaneiden kanssa. Säännönmukaisesti toistuvat tutkimukset ovat viime vuosina kohdistuneet tietotekniikka-alan yleisiin näkymiin, tietohallintoon sekä it-ammattilaisten työmarkkinoihin, työtehtäviin ja palkkakehitykseen. Kertaluontoisina katsauksina on selvitetty mm. ohjelmistoalan näkymiä sekä kunnallisvaaliehdokkaiden näkemyksiä kuntien tietotekniikkaan liittyvistä kysymyksistä.

TIVIAn tekemiä tutkimuksia ovat:
 IT-barometri
 IT-ura- ja palkkatutkimus
 Tietohallintojen johtaminen Suomessa
 ICT-alan myynnin esteet
 Tietojärjestelmien hankinta Suomessa
 EU e-Competence 

 Vuoden tietotekniikkavaikuttaja ja -tuote 
TIVIA (ent. Tietotekniikan liitto) on jo yli kahdenkymmenen vuoden ajan valinnut vuosittain vuoden tietotekniikkavaikuttajan ja vuoden tietotekniikkatuotteen. Kyseessä on kaksi eri kategoriaa, eikä vaikuttajalla välttämättä ole mitään tekemistä tietotekniikkatuotteen kanssa.

VuosiTietotekniikkavaikuttajaTietotekniikkatuote1986ei valittuOVT-projekti1987Kalle Isokallioei valittu1988Teuvo KohonenSuomenkielen käsittely tietokoneella (Fred Karlsson, Harri Jäppinen, Kimmo Koskenniemi)1989Petteri JärvinenSurvo 84C -ohjelmisto (Seppo Mustonen)1990Tuomas KotovirtaAtk-alan sanastotyö (Ilmari Pietarinen)1991Kai R. LehtonenKirjoitan! -teksturi (Ilkka Nousiainen, Seppo Lahti)1992Seppo UusitupaControl CC -tietojärjestelmätuote (Carelcomp)1993Martti TienariTiimi (ICL)1994Tauno HeikkiläGSM-datakortti (Nokia Matkapuhelimet)1995Olli-Pekka HeinonenNokia OMC -verkonvalvontaohjelmisto (Nokia Telecommunications)1996Matti LehtiF-Secure-tietoturvaohjelmisto (Data Fellows)1997Ilkka HakalaSecGo (Instrumentointi)1998Heikki Sinervoei valittu1999Matti SihtoNettiparlamentti2000Reino Kurki-SuonioHST-kortti (Väestörekisterikeskus)2001Pekka HimanenMediaattoriohjelmisto (Comptel)2002Olavi KöngäsSeries 60 -ohjelmisto (Nokia)2003Hannu JaakkolaMax Payne -pelit (Remedy Entertainment Oy)2004Jorma KylätieS-kanava (S-ryhmä)2005Martti MäntyläValtakunnallinen reitti- ja aikataulupalvelu Matka.fi (Liikenne- ja viestintäministeriö)2006Katrina Harjuhahto-MadetojaDefensics-tuotteet (Codenomicon Oy)2007Risto SiilasmaaInvoice Processing -tuote (BasWare Oyj)2008Jyrki J. Kasvi SmartUs-ratkaisu (Lappset Group Oy)2009Mikko KosonenMaemo-käyttöjärjestelmä (Nokia)2010Taneli TikkaAngry Birds (Rovio)2011Antti RainioAaltoes-yhteisö2012VerohallintoBlindsquare-sovellus2013Mikko HyppönenLinux2014Linda LiukasNordic Business Forum2015Ilkka PaananenM-Filesin tiedonhallintaratkaisu2016Ei valittuEi valittu2017Joonas LehtinenFrosmo Oy

 Lähteet 

 Aiheesta muualla 
TIVIAn kotisivut

Luokka:Suomalaiset tietotekniikka-alan järjestöt